钦定古今图书集成/历象汇编/岁功典/第092卷 > 岁暮独酌书事奉怀晁永宁 张耒
## 钦定古今图书集成/历象汇编/岁功典/第092卷 > 岁暮独酌书事奉怀晁永宁 张耒

“天涯催晚岁，残律去如奔。入夜北风恶，多阴寒月昏。
野吹馀烧烬，溪落旧沙痕。霜重饥鹰疾，田空宿雁喧。
山明千笋直，云积万营屯。足雨耕犁早，丰年柿栗繁。
地平秦接席，土断洛开门。白首三年客，黄桑数亩村。
懒梳悲发短，不寐守炉温。青鹘披残枿，苍龙卧老根。
晚篁犹伫思，幽蕊助销魂。慷慨双龙剑，飘零一酒尊。”
琳琅思秀色，环珮想清言。独语看明烛，空庭月出轩。